San Paio de Abeleda, Castro Caldelas

San Paio de Abeleda é unha parroquia do concello de Castro Caldelas situada a 2 km da capital do concello. Etimoloxicamente o seu nome pode que proceda de Abeledo, co significado de terra de abeleiras. En 2011 tiña 36 habitantes (18 homes e 18 mulleres).

Eclesiasticamente, a parroquia foi suprimida na primeira metade da década de 1980, de xeito que os lugares do Couto, O Ivedo, Pousada de Abaixo, San Miguel e Soutelo se incorporaron a Santa Tegra de Abeleda, e os de Santiurxo, A Tapada e Valverde fixérono a Castro Caldelas.

 Patrimonio histórico e artístico 
A igrexa parroquial de San Paio conserva unha portada con arco oxival apuntado sobre columnas acobadadas nas xambas. Decórase con relevos aos lados baixo doseletes, posiblemente de finais do século XIV.

Próximo á igrexa atópase o Mosteiro de San Paio de Abeleda, un dos principais da provincia ata o seu abandono trala desamortización. Na actualidade atópase en situación de abandono e ruína. A pesar de todo aínda pódese contemplar a ampla igrexa, cunha ábsida oxival.

 Galería de imaxes 

 Lugares e parroquias 
 Lugares de San Paio de Abeleda 

 Parroquias de Castro Caldelas 

 Notas 

 Véxase tamén 
 Outros artigos 
 Lugares de Castro Caldelas
 Galería de imaxes de Castro Caldelas

Categoría:Parroquias de Castro Caldelas
Categoría:Parroquias de Galicia baixo a advocación de san Paio
Categoría:Parroquias civís galegas que non coinciden coas eclesiásticas